**Magia iernii**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Magia iernii

Luna a-nceput să joace,

Peste cer îi cade rochia,

Trage-n grabă opt cojoace,

-Râde straşnic Baba Dochia-

Prăvălesc din munți poeme,

Vin cuvintele la vale,

Poezia-n mine geme,

Versul mi-e cuprins de jale.

Luna fruntea mi-o atinge

Cu lungi degete de gheață,

Peste mine astăzi ninge,

-S-au prins țurțuri de mustață-

Prin tufișuri-lupi la pândă

Așteptând să vină prada,

Poezia mea-i plăpândă

Precum: "Albă ca zăpada".

Iarna asta-i fermecată,

Eu aduc la viață basme,

Vreau o inimă curată

Dezbrăcată de fantasme,

Cu un suflet de lumină

Să plutesc pe-ai zilei zori,

Poezia Mea se-nchină

Îmbrăcată-n sărbători.

Nerostitelor cuvinte

Le închin paharul plin,

Versurile mele sfinte

Îmi sunt lacrimi și suspin.

Pun cuvânt lângă cuvânt,

Iarna-i versul din portiță,

Scriu catrene pe pământ

Cu a gerului peniță.

M Horlaci 13/1216